Publication: Magyar Közlöny
Issue: MK-2001-46 (Year: 2001, Number: 46)
Era: 1990-2004
Section: területrendezésről szóló 1996. évi XXI. törvényben nevesített pénzügyi eszközökkel — területfejlesztési célelőirányzat, önkormányzati szabályozás keretében működő
Paragraph Index: 392

3. A kormányzati, regionális és megyei területfejlesztési programok megvalósítását az államháztartás fejlesztési célú eszközeinek összehangolt felhasználásával szükséges elősegíteni. Az összehangolás érdekében a támogatások odaítélésének folyamatába be kell vonni a regionális fejlesztési és a megyei területfejlesztési tanácsokat. A koordináció javítása érdekében a fejlesztési célú államháztartási pénzügyi eszközrendszer teljes körű átvilágítása, az indokolatlan átfedések kiküszöbölése, az eljárási és ellenőrzési rendszerek közelítése, a területi kiegyenlítés követelményeinek erősítése, továbbá az EU állami támogatásokra vonatkozó előírásainak, illetve ajánlásainak figyelembevétele szükséges.

Source: https://magyarkozlony.hu/hivatalos-lapok/326a986f43d90bfff3c185bef53946d546093fe7/dokumentumok/b00fa87f49acd2093393f66750769319b7fe03c8/letoltes